Verken Hellas, Irland eller Portugal leverer varene, mener analytiker.

De som trodde at den greske gjeldskrisen var på bedringens vei, blir nok nødt til å tro om igjen, konstaterer Christoph Weil, finansanalytiker hos Commerzbank. Faktisk har situasjonen aldri vært verre enn den er nå, ifølge analytikeren.

I sommer så det ut til at Hellas skulle greie å komme i land med de omfattende innstrammningstiltkanene landet måtte iverksette får å få økonomisk støtte fra EU og IMF. Men, ifølge Commerzbank, ligger det nå an til at Hellas ved utgangen av 2010 vil ha et budsjettunderskudd på opp mot ti prosent. Noe som er betydelig høyere enn 8,1 prosent som var lagt fram som del av landets spareplan, skriver affarsvarlden.se

I tillegg kommer den absolutte konsolideringssummen til å være under til milliarder euro. Noe som også er mye mindre en de planlagte innsparingene som skulle beløpe seg til 13,7 milliarder euro.

Analytikeren konstaterer at de greske kuttplanene har begynt å slå sprekker og at den greske statsgjelden har økt med en halv milliard euro det siste året.

- Det er ikke lenger tvil om at Hellas kommer til å mislykkes i å nå sine sparemål for 2010, både i prosent av BNP og i absolutte tall, sier Weil.

Den største skuffelsen er den markante utgiftsøkningen. Og det kan se ut som at de positive indikatorene som kom på forsommeren var basert på feil estimering av statens utgifter. Og nå ser det ut som om det ikke holder selv om utgangspunktet var feil og burde gjort det enklere for Hellas å nå målene.

Det eneste lille lyspunktet er at inntektene til Hellas økte med en halv milliard euro i november sammenlignet med samme måned i fjor.

- Det virker som både Italia og Spania kommer i mål med sine respektive spareplaner. Derimot gjør Portugal få eller ingen framsteg i sin rekonstruering av statsbudsjettet. Den eneste grunnen til at Portugals budsjettunderskudd minsker i 2010 er at Portugal Telecom betaler inn en engangssum som tilsvarer 1,5 prosent av landets BNP, skriver Weil.

Analytikeren slår fast at den irske finansministeren Brian Lenihan, til tross for den økonomiske krisehjelpen, har enda større problemer enn før. Og at det irske budsjettunderskuddet kommer til å nærme seg 32 prosent av landets BNP

Les flere saker på NA24